LUGU ON VÄLJA MÕELDUD.
SARNASUSED INIMESTE, SÜNDMUSTE JA PAIKADEGA ON KOKKUSATTUMUS.
Ma ei tea, see lihtsalt juhtus.
Aitäh.
On sul kõik hästi? Jah?
Jah.
Ei. See polnud mu isa, vaid tema…
Olgu.
Nad lubasid sinuga kokku saada, homme hommikul, kui sobib. Jah?
Aitäh sulle.
Aitäh. Tean, et see on sinu jaoks raske.
Aitäh sulle.
Tead, mu isa kohe oskab tekitada minus tunnet, et olen väärtusetu.
Mu psühholoogi sõnul on see alateadlik. Ta nimetab seda domineerimistantsuks.
Igatahes…
Su viisa. Mu isa tegeleb sellega.
Olgugi et vaid selleks, et õpetada mulle, kuidas olla tõeline mees.
Isa annab kontserti.
Armas ema.
Kuule.
- Jah. - Olete te lähedased?
Mõnes mõttes vägagi lähedased.
Ma ei tea.
See naine on mu elu suurim mõistatus.
Ma ei mõista, kuidas temasugune naine lihtsalt…
lasi elul ennast jalge alla trampida.
Ta oleks võinud kellekski saada, tead.
Endaga ma seda juhtuda ei lase.
Tead,
kellekski saamine ei ole alati positiivne.
Su ema on…
Ta on armas.
Sul on vedanud.
Võib-olla,
kui viisa asi ei õnnestu,
saad Iisraeli sõita ja mu emaga tutvuda.
Jah, võib-olla.
Võib-olla?
Sa ei hakka mind vihkama, ega?
Sind vihkama?
Miks ma sind vihkama peaksin?
Ma ei tea.
Ühel päeval ehk vihkad.
Sa meeldid mulle väga.
Ma ei tea, kas sa oled seda märganud.
Ei, no tegelikult…
Tegelikult olen märganud küll.
Millest selline pilk?
Mis pilk?
See.
See on seksipilk. Ütleb: „Hakkame seksima.“
Miks sa kogu aeg seksist mõtled?
Olgu. Mida selline pilk tähendab?
Seksi.
Ma ei tea. Ma…
- Olen kole väsinud. - Või et väsinud oled?
Jah, aitasin Tašal terve päeva…
- Ah et aitasid… - …helisummutuspaneele paigaldada.
- See oli väga… - …päev läbi Tašat?
No siis oled küll väsinud.
Mind saadetakse su koduriigist välja.
Olgu.
- Olgu, olgu. - Vaene Taša.
Viis minutit.
Viis? Liiga palju. Anna mulle kolm. Maksimaalselt.
- Olgu. Nõus. - Nõus.
Aitäh, et minuga kohtute.
Roma rääkis, et nad kiusavad sind viisaga.
Jah.
Nii ütlesin ma talle.
See pole tõsi?
Ei. Andke andeks, ei ole.
Ma tulin rääkima millestki muust.
Teile pakkumist tegema.
Mu poeg ei ole kuigi tark.
Kas sa oled meie olukorraga kursis?
Jah, ta ütles, et te ei suhtle teineteisega. Jah.
Jah, nii et võib-olla…
ei ole sinagi kuigi tark?
Mul on teile äriettepanek,
mis on nii hea, et teid ei peaks huvitama, kuidas ma teie autosse jõudsin.
Miša, jõuame veel Leonidi juurde, aga peame kohe startima.
Oota.
Ja mis pakkumine see on?
Palun tee lühikokkuvõte.
Iisraeli kaitsetööstusettevõte arendas välja
uue raketijuhtimissüsteemi prototüübi.
Embargo tõttu pole teie rivaalidel Venemaa valitsuses
iial lootust seda nähagi.
Mis on hea.
Aga teie ei näe seda ka ja see nii hea pole.
Ma saan seda muuta.
Kuidas täpsemalt?
Ma olen seotud selle projekti peainseneriga Iisraelis
ning tean täiesti kindlalt, et tema töötingimused ei rahulda teda
ja ta otsib väljapääsu.
Ta saadetakse varsti Indiasse tööreisile.
See on ainus võimalus sõlmida tehing Iisraelist kaugel.
Ta võtab prototüübi kaasa.
Sõidan koos oma tiimiga sinna ja me hoolitseme kõige eest.
Saan prototüübi ära tuua ja teie kätte toimetada.
Ja kes sa oled?
Töötasin mõned aastad Iisraeli kaitsejõududes,
koostades strateegilisi plaane Iisraeli tundlikematele operatsioonidele.
Kolme aasta eest suundusin erarelvatööstusesse,
töötasin pisikeses nišiettevõttes…
Ja mis oli su roll selles…
nišiettevõttes?
Noh, ma olin juhi esimene abi…
Sa olid sekretär.
Palju enam kui tavaline sekretär.
Ometi oled sa siin vaid tänu sellele, et kepid minu pojaga.
Ma räägin teile, et mul on aastatepikkune kogemus
just selliste tehingutega.
Aastatepikkune kogemus
ütleks sulle, et Venemaa ei ole Iisrael.
Siin ei soovi kaugeltki kõik naisega koostööd teha.
Tüdrukuga veel vähem.
Vaadake, ma ei tulnud küsima, kuidas Venemaal äri ajada.
Ma tulin rääkima ettepanekust, mis…
Vabandust, et ma nii ütlen,
aga te oleksite puruloll, kui te seda isegi ei kaaluks.
Jah, sul on õigus.
Aga miks mul sind vaja on?
Ma saan ka sinuta hakkama.
Muidugi.
Aga…
te olete pelgalt esimene nimi väga pikas nimekirjas.
Ja kontakt…
on minul.
Võib-olla jõuate kontakti luua,
enne kui ma teise ostja leian, aga võib-olla ka mitte.
Tegite kümne aasta eest halva investeeringu.
Ostsite kümme laotäit vanu külma sõja aegseid FS56 rakette.
Ei, vabandust, ma olen liiga viisakas.
Te võtsite naeruväärse riski
ja ostsite miskit, mida võib ilmselt pidada
Euroopa suurimaks kirjapresside koguks.
Te kaotate kiirelt raha ja võimu.
Ja raisakotkad juba kogunevad.
Tean, et te näete neid.
Mina näen ka.
Selle seadmega
saate muuta iga oma kirjapressi 98-protsendise tabamistäpsusega raketiks.
Seega
võite saada meheks, kes muutis kohutava investeeringu
võimsaks relvaks Putini vastu.
Või meheks, kes kaotas kõik, kuna ei julgenud tüdrukuga koostööd teha.
Ja kui palju see insener oma seadme eest tahab?
On see oluline?
Me oleme nõus.
Aga kahel tingimusel.
Esiteks
ei peaks sa oma nime kasutama.
Meie kolleegidel on lihtsam, kui sa valid endale uue nime.
Mehe nime.
Olgu.
Ja siis veel ajastus.
Me vajame seda rutem.
Kui ruttu?
Mihhailil on vaja, et see juhtuks enne selle kuu lõppu.
- Miks? - Miks?
On sul teised plaanid?
Ei. Kuu lõpp sobib.
Selge. Siis on hästi.
Suhtleme.
- Hei. - Hei.
- Mis, kas sa pilti ei näitagi? - Ei, mu telefon jupsib.
Viin selle homme linnas parandusse.
- Ma ei kuulegi sind õieti. - Nüüd kuuled?
Jah.
Kuidas sul läheb? Kuidas asjad Laoses ka on?
Hästi, hästi. Siin on väga rahulik ja kena,
tõeliselt mõnus.
Mida nad su tegema panid?
No põhimõtteliselt söödan ma hobuseid, harjan neid…
Tegelengi peamiselt hobustega. See on…
Põhimõtteliselt ongi siin lihtsalt väga palju hobuseid.
Ma teadsin… täna õhtul…
- Mis sa ütlesid? - Teadsin, et sa täna õhtul helistad.
Muidugi, muidugi. Jah, nii et…
Sa kohtusid täna dr Roniga, eks?
- Jah. - Mida ta ütles?
Et me peame isale ohtralt juua andma.
Ta arvab, et peavalusid põhjustab peamiselt vedelikupuudus.
Selge.
Unusta see, see on masendav ja ilmselt on sul kiire.
Ei, ei ole.
Tahtsin sinuga tegelikult ühest asjast rääkida.
Üks vabatahtlik jättis tulemata, see pani nad kehva seisu,
mul on võimalus siia kauemaks jääda.
Ja… Ma ei tea,
siin talus viibimine mõjub mulle väga hästi ja…
Tunnen juba niigi, et olen sulle seda Tai reisi vägisi peale surunud.
Äkki lükkame seda natuke edasi?
Mis sa arvad?
Oota, ma ei kuule midagi.
Oled veel seal?
Ma ei kuulnud, mida sa ütlesid.
Millist osa?
- Ütlesid: „Tahtsin sinuga tegelikult…“ - Selge. Ma tahtsin tegelikult…
Aga oota. Üks naljakas asi, enne kui unustan.
Olime täna isaga kliinikus
ja ma mõtlesin ennast meie reisiks vaktsineerida lasta.
Tead, kuidas teetanus heebrea keeles on?
Kuidas siis?
„Paletzet“ nagu „väike puuks“.
Mu väike puuksuke!
Kurat, kui nunnu.
Tead, kui sa mulle reisist rääkisid, mõtlesin, et see oleks õudselt tüütu,
sest kuidas ma isa praegu üksi jätta saan?
Aga see pole tüütu, vaid tõeline päästerõngas.
Ja ma ootan järgmist nädalat väga-väga.
Halloo? Oled veel seal?
Jah. Hei!
Kas sa ehmatasid ära?
Sest see reis… Võeh! Üldse ei tahaks seda kõike.
Düsenteeriat,
tsunamisid ja haisid…
Haisid?
Kust mina tean, mida neil Tais leidub?
Aga oota, mida sa öelda tahtsid?
Jah, tahtsin sind lihtsalt kurssi viia, et plaanid muutusid pisut.
Me ei lenda mitte Taisse, vaid Indiasse.
- Indiasse? - Ma kuulsin
ühest väga lahedast paigast, muudan meie piletid ära.
- Sobib? - Olgu, no siis läheme Indiasse.
Jah, lendame Indiasse.
Põrutame Indiasse.
- Igatsen sind väga. - Mina sind ka. Väga.
Võrratu paik, koliksin kohe homme siia.
- Siia? - Kohe homme.
Ilus, toredad inimesed, hea toit…
Palav, kleepuv, haigused…
- Just sinu maitse. - Täiega.
Nagu teiesugused end siin hästi ei tunneks.
- Meiesugused? - Teie. Homoseksuaalid.
Tänavad on orbe täis, see on teie jaoks nagu kommipood.
- Ole vait, idioot. Pea suu. - Ma ei mõista hukka, anna minna.
Kui peika lubab.
- Miks sina naerad, tobu? - Mis mõttes? Naljakas on.
Kordame veel kord üle.
- Ülehomme… - Jõuan hotelli kell 11,
kontrollin vastuvõtus, kas ta andis meile õige toanumbri.
- Kui tuba muudetud on… - Kaome sealt.
Siis lähen üles toa juurde ja jälgin ust koridorist.
11.30 paiku väljub mees koos oma ihukaitsjaga.
Kui neid on rohkem, kaome sealt.
Mina ootan kell 11.30 all fuajees.
Loome kontakti, lähen koos nendega lifti,
Efi on juba toa juures ja Dudi varjab ennast koridori peal.
Olgu. Efi, mis saab, kui sa toast mingeid hääli kuuled,
enne Mozi ja teiste saabumist?
- Kaome sealt. - Kaome.
Olgu. Nii et Efi, Mozi, see mees, tema ihukaitsja…
Lähete neljakesi tuppa.
Kui nad sees on, valvan mina väljas ust.
Toas annab mees meile kaks asja.
Seadme ja mälupulga. Kontrollid sülearvutis mõlemat.
Efi, sina valvad samal ajal meest ja ihukaitsjat?
- Kui kontroll ebaõnnestub… - Kaome sealt.
Olgu, väga hea. Kõik sujub, probleemideta.
Paned seadme ja mälupulga siia.
Kui kõik õnnestub, pistan DVD-karbi kotti ja saadan sinult saadud numbrile sõnumi.
Nemad saadavad raha, meie ootame.
Kui saame kinnituse, et ülekanne õnnestus, koputame meie uksele.
Ja kui kõik korras on, koputan mina kaks korda vastu.
Väljume, Efi seisab koos selle mehe ja ihukaitsjaga uksel,
kuni meie Dudiga lifti jõuame,
ja läheb siis trepist alla.
Kohtume garaažis, kus ootan mina, ja me sõidame minema.
Suurepärane.
- Kui millalgi tundub, et asi on kahtlane… - Kaome sealt.
Väga hea.
Efi, kuidas eile autorendifirmas läks?
Hästi.
Hästi? Äkki räägid täpsemalt?
- Täpsemalt? - Ütle midagigi.
Ma läksin autorendifirmasse,
astusin sisse, teenindaja kasutas sama parfüümi, mida mu endine naine.
Küsisin, milline auto kõige popim on, võtsin Honda Civicu,
kõndisin välja,
päev oli kena, aga siis hakkas vihma sadama.
Sõin teisel pool tänavat võileiba. Maitsev oli.
Nüüd tean, et see lõi kõhu lahti.
Kas jätkan?
- On kõik hästi? - Miks ei peaks olema?
Olgu.
Mees on kohal.
- Kas maksame? - Sina maksad.
- Maoz tasus alati arve. - Jäta Maoz asjast välja.
Aitab küll, va tohman. Mina maksan.
Vahi kröösust, ise küsid viiekastki tagasi.
- Või tema maksab… - Su ema pidi meiega liituma.
Oli see saladus?
Ei, ei ole saladus.
See ei puuduta lihtsalt kuidagi meie tööd.
Natuke ikka puudutab. Mina riskin kõigega,
aga sina lähed koos emmega reisule.
Ah tema riskib kõigega?
Sa oled turvamees. Oleme tuhat korda sama teinud.
Millega sa riskid, lollakas?
Vihjan lihtsalt viisakalt, et selles lauas on kogenud inimesi,
kes seda asja juhtida saaksid, üksuse snäkiseeru asemel.
Kes seda juhiks? Sina või? Mees, sa ei oska inglise keeltki.
Kirjutad sõnumite algusesse „Efi siin.“ Millest sa räägid?
Juri, jah?
Jah.
SISENEMISLUBA
Jah…
Olgu-olgu. Aitäh.
Väga hea.
Rahul?
Kust sa selle tüübi leidsid?
Ta on võmm.
Aga sina? Tuled kaasa?
Kurat, miks sa nii tegid?
Mis on? Arvasin, et ta tahab ehk liituda.
Poiss laseb hirmust püksi. Rahune maha.
Mõtlesin, et tüdruk on ehk tüdinud päevad läbi arvutis Venemaaga tšättimast.
Sa ei taha relva?
- Pole vaja. - Selge.
Mis on?
No mida? Ma lollitan niisama.
Kes ma olen, Mozi?
Noh?
- John Wick? - Hämmastav sarnasus.
- John Wicki tead? - Jah.
Näed? Ta teab.
Tšau.
Mozi!
Ma ei taha Efit kasutada. Kas saaksite kolmekesi hakkama?
Andesta, et talle rääkisin. Ei teadnud, et see saladus on.
Ei ole saladus. Kas saate kolmekesi hakkama?
See on nelja mehe töö. Kaks toas, üks väljas, lisaks autojuht.
Kas Jai, see võmm, sobiks? Võin kokku leppida.
Kust mina tean? Ma ei tunne teda.
Ära tee Efist välja. Ta on alati enne tööotsa selline.
Kuidas mina teda sellisena näinud pole?
Sest sellega tegeles Maoz. Ta teadis, kuidas asi käib.
Tead, see pole raske tööots.
Jõuame kohale, vaatame, et kõik oleks korras, anname kätt, läheme koju.
Seda on raske ära käkkida.
Aga kui miski valesti läheb, tahan ma enda kõrvale Efit.
Luban, et hoian tal silma peal.
PONSECA RANNAKUURORT AITÄH, ET KÜLLA TULITE
Aitäh.
Pr Levy?
- Jah. - Teie tuba on sealpool. Palun tulge.
- Ma võtan koti. - Aitäh, pole vaja.
Me saame ise.
Oh sa.
Ohoh.
Ilus.
Pane kott maha.
- Kas on hea? - Jah. Näe, meie toit tuleb.
Aitäh.
- Dhanyavad. - Dhanyavad.
- Aitäh. - Jeerum.
- Ei! Ütlesin, et telliksid eraldi portsu. - Kui õel tütar.
Minu oma!
Mis viga, ema?
Oled sa õnnelik?
Väga õnnelik.
- Siin on pööraselt mõnus. - On jah.
Ja vaata, mis neil seal ripub.
Kuule!
- Sul pole ka üldse piire. - Vürtsikas!
Ma pole veel maitsnudki.
MOZI: OLEME TEEL. SUHTLEME VARSTI.
GALI: ÕNN KAASA.
GALI: MIS TOIMUB? PALUN UUDISEID?
Kümme tundi lennukis, rand on ikka meie kaasmaalasi täis?
Yaki, anna üks õlu.
„Tule Indiasse.“
„Akusid laadima.“
„Saad lesida ja aja maha võtta…“
- Galu. - Mis ajast sa selliste asjadega tegeled?
Et oleks isale midagi saata. Vaata siia.
- Aga naerata ikka ka. - Noh?
Naerata juba.
KIRILL: SEE ON UUDISTES. MIS SEAL JUHTUS?
KIRILL: HELISTA MULLE.
Ma saadan isale selle.
Kuidas ma…
- Siin see on. - Lähen võtan juua. Soovid ka midagi?
- Vett saab ju sealt ka. - Ei. Vaatan, mida pakutakse.
Selge.
Too mulle seda, mida see tüdruk eile õhtul jõi.
Aga paistab,
et tagaajamine on kestnud juba…
Täna varahommikul toimus laastav rünnak,
Mumbai hotellis. Tunnistajad kirjeldavad õõvastavat pilti…
MITU HUKKUNUT MUMBAI HOTELLITULISTAMISES
Miks sa seda vaatad? Kodus näed seda piisavalt.
Mis juhtus? Sa oled täiesti kaame.
Midagi ei juhtunud. Palav on lihtsalt. Ja olen veidi väsinud.
- Lähen tuppa puhkama. - Tulen ka.
Ei, pole vaja.
- Ma tulen ikka. - Sa ei pea.
- Aga ma tahan. - Kas me ei või hetkegi lahus olla?
Ma tahan natuke omaette olla. Sobib?
Muidugi.
Räägime hiljem?
- Jah. - Olgu.
Mis seal juhtus? Kus meie seade on?
Lähengi seda kohe uurima.
Uudistes räägitakse tulistamisest
- Pandžabi hotellis, kellegi röövimisest. - Seda ei ole mina korraldanud.
Ta peab seda teadma.
Temasugused inimesed pisiasjadele tähelepanu ei pööra.
Vahet pole, kas sina korraldasid selle.
Jah, saan aru ja lahendan selle.
Väga hea, sest kui sa seda ei tee,
pole vahet, kelle pruut sa oled.
Saan aru.
Saad aega homse õhtuni.
Tervita oma ema.
Efi tõmbas relva välja ja tulistas. Meil polnud valikut.
- Kus te nüüd olete? - Võtsime hotellis toa, varjame ennast.
- Kas sina võtsid meie passid? - Jah, sest aimasin, et…
Olgu. Dudi vajab arstiabi ja meie peame oma passid ruttu kätte saama.
Te peate selle mehe vabaks laskma…
- Tule eest. - …ja DVD kokku lepitud paika viima.
Ei, rahune maha ja kuula.
Rahunen? Raha käis välja meie klient. Seade kuulub talle, mitte sulle.
Enne Dudit ja muud pead selle tagastama.
Jah, aga enam ei otsusta sina.
Hinga, palju meil aega ei ole.
Anna telefon Mozile.
See hotell on kaameraid täis.
Kahe päeva pärast me oma passe enam kasutada ei saa.
Peame Indiast minema saama. Me kõik. Saad aru?
- Kas sa mõistad? - Anna telefon Mozile.
Mozi, su pruut on segaduses. Ürita talle selgitada.
Tead, ma vihkan seda ja asi on perses,
aga olukorda arvestades on Efil õigus.
Too passid, et saaksime minema. Pärast vaatame edasi.
- Edasi? Sul on plaan? - Efil on oma klient.
- Nähtavasti. - Hull oled.
Efi väidab, et see seade on väärt miljoneid. On tal õigus?
See väike jubin suudab siis rakette juhtida?
Kas sa teadsid ta plaanidest?
Ei, mitte midagi.
Aga pärast relva väljatõmbamist polnud meil valikut. Ja sul pole ka.
Aitab…
Aitab. Dudi vajab arsti, asi on tõsine.
Mida Boaz ütleb?
Et Dudi kaotab ohtralt verd.
Ta arvab, et kuul on selgroo lähedal, aga kindel pole.
Arsti on vaja, ja kohe. Seda ma ütlengi. Kirurgi, kahe tunni jooksul.
Mozi, palun kuula.
See klient ei jäta asja niisama.
Ta maksis suure summa ja ootab.
Usu mind,
selle eest ei ole võimalik põgeneda.
Vii DVD kokku lepitud paika, muuga tegelen ise.
Me tapsime põgenedes viis või kuus inimest.
Võmmi.
Mis tehtud, see tehtud. Muuta seda ei saa.
Lõppude lõpuks maksab see tohman meie kõigi pensionid kinni.
Olgu. Kuhu ma arsti saadan?
Garden City hotelli, tuppa 34.
Kohe. Ärge lahkuge toast.
Jah?
Kas Leon kuuleb?
Vabandust, kes räägib?
Ma sain su numbri Maozi käest.
Sa aitasid teda korra.
Kaplinnas?
Selge. Ma saadan sulle lingi.
Oled sa arvuti lähedal?
Niisiis… Praegu on meie peamine mure
hoida silm peal tsiviilisikul ja DVD-karbil, eks ole?
Jah.
Need mehed… Nad on sinu käsilased, eks?
Relvastatud isikud.
Jah.
Olukorda arvestades on võimalik, et meie peame esimesena tulistama.
Sobib see sulle?
Eks vist.
Vabandust, aga sa pead ütlema selgelt jah või ei.
Siis jah.
Selge. Teeme selle ära.
Saadame varsti info, kuhu raha üle kanda.
Mõtlesin, et rikkusin vist enne rannas su tuju ära?
Sellega, mida reisi kohta ütlesin.
Ja see sind vist ärritaski?
Ma ei ärritunud.
Igatahes
olen ma väga õnnelik, et sa kogu selle reisi korraldasid.
Selge.
Meie ajud on sundmõtete küüsis. Eks?
Minu aju on näiteks terve päeva ainult ühele asjale mõelnud.
Sellele šokolaadikoogi viilule, mida ma hommikukohvi kõrvale ei söönud.
Minu vanuses peab suhkru tarbimisega ettevaatlik olema.
Mõtlesin: „Hästi, olgu, olen kangelane ja loobun koogist.“
Aga minust see šokolaadikoogi viil nähtavasti ei loobunud.
Ja nüüd seisan siin toredate inimeste ees, kes on aega leidnud
ja tulnud kuulama loengut teadvelolekust.
Selle asemel peate aga kuulama heietusi mingist kuradi magustoidust.
Teie ajud ei anna alla.
Need keskenduvad kahele asjale: minevikule ja tulevikule.
Aga on üks trikk:
ärge keskenduge helikaussidele.
Tahan, et te kuulaksite vaikust kausikõlinate vahel.
Oluline ei ole mitte hääbuv heli,
vaid aina valjemaks muutuv vaikus.
Sulgeme silmad,
hingame sügavalt sisse,
mõeldes igale teele, mis tõi teid sellesse hetke.
Ja igale teele, mida te lõpuks ei valinud.
Igale teele, millele te astute praeguse hetke ja oma surmapäeva vahel.
Ja kõigile radadele, millele te iial ei astu.
Üks hetk.
Vabandust. Vabandust.
Leon, kas sa said DVD kätte?
Ei, see on minu käes.
Sa käitusid halvasti. Segasid meid õudsesse jamasse.
Dudi on surnud, see iisraellane ka,
kaks su sõpra…
Vist. Me ei jäänud kontrollima.
Ja kolmas on kindlasti üsna halvas tujus.
Halloo? Oled veel seal?
Sa pead seadme tagasi andma.
Kõigepealt tagasta meie passid, siis räägime.
Ja kellele sa selle müüd? Sa ei tea asjast tuhkagi.
Anna passid tagasi, teeme plaani.
- Muidu peame neile ise järele tulema. - Eks otsige mind siis üles.
Pole vaja otsida.
Luuser.
PALM BEACHI KUURORT, GOA. INDIA
- Iga… - Vabandust.
- Tule. - Mida?
- Vabandust. - Andke andeks.
Vabandust.
Mis juhtus?
Sa ei saanud vist oma teadvusega ühendust?
Mis see on?
Kas ei või?
Miks sa küsimata mu pildi postitasid?
Ei, ma… Anna andeks, ma…
Mõtlesin, et sa postitad oma pilte ju kogu aeg.
Ja mis siis?
- Olgu, anna andeks, kustutan ära. - Mis ajast sul konto on?
Tegin selle just. Mõtlesin, et oleks tore reisimuljeid jagada.
Mitte tore, vaid piinlik. Palun ära tee seda rohkem.
Sa ju…
Näed ju, kui raske mul on. Olen stressis. Miks sa minust foto postitama pidid?
Miks? Miks kõik alati minu õlule langeb?
Mis su õlule langeb, Gali?
Kas sa mängid lolli või ei saa tõesti millestki aru?
Ausõna, ma ei tea enam.
Anna andeks. Anna andeks. Ma ei… See pole…
Asi ei ole üldse sinus, vaid minus.
See koht…
Ma ei tunne ennast siin hästi.
Kas ma võin meile mingi uue koha otsida?
Praegu või?
Jah, ma ei tea. Tunnen, et mul hakkab siin katus sõitma.
Olgu pealegi.
Teeme, nagu sulle sobib.
Ma tegin vist vea.
Millise?
Kõik on hästi.
Me leiame uue koha, lõbutseme.
Halvasti pole midagi.
Jah.
Kuule.
Minul ei ole mingit vahet.
Siin, seal… Peaasi, et oleme koos. Eks?
No nii.
Oleksin ka koos emaga reisida tahtnud.
Ausõna, ma arvasin, et te olete õed.
- Mozi? - Jah.
Mozi, aitäh, et vastu võtsid. Mul on nii, nii, nii kahju.
Mul ei olnud valikut. Eks?
- Kus sa oled? - Ei, kõigepealt kuula.
Kas sa tead, kes see klient on?
Ausalt öeldes mind enam ei huvita.
See on viga. See peaks sind huvitama.
See on Mihhail Antonovitš.
Ei huvita. Tahan, et see läbi saaks.
Niimoodi see ei lahene.
Sa oled vastamisi mehega, kellel on oma sõjavägi.
Kes telekaamera ees Putinit maha teha võib.
Ta on kuulus selle poolest, kui julmalt ta kätte maksab.
Ja praegu on sinu kotis tema kümme miljonit eurot.
Arvad, et ta laseb Petah Tiqva mehel Moshe Merozil ennast alandada?
Luban sulle, et tema käsilased
on juba Indias või jõuavad siia varsti.
Nad leiavad nii minu kui sinu ja see pole nende jaoks raskegi.
Eks me näe.
Mul on Dudist väga kahju.
Jah.
Mozi, kuule, Efi ja Boaz mind ei huvita.
Aga sinu pärast ma muretsen.
Palun ütle, kus sa oled.
Me suundume põhja.
Üritame Nepali piiri jalgsi ületada.
Halb mõte, Mozi. Kolm valget meest,
ilma passideta, Ida-Aasia piiril.
Teid otsitakse, kirjeldused on laiali saadetud.
Lõpetate vanglas. Tead, millised siinsed vanglad on?
Too meile siis passid.
Ma ei saa teil koos seadmega kaduda lasta.
Ka teie enda huvides.
Mida sina teed?
Lendan koju tagasi, ehk läbi Venemaa.
Miks just Venemaa?
See on ainus koht, kust ta mind otsida ei oska.
Loodetavasti.
Olgu.
Efi ei anna iial alla.
Ja Boaz on ka oma otsuses kindel.
Ma tean.
Sa pead seadme võtma ja üksinda põgenema.
Too see minu kätte ja ma viin asja lõpule.
Sa ei pea ju selle hullu pärast surema.
Hästi.
Olgu nii.
Tore. Väga hea.
Oleme riigi põhjaosas, kus…
Ei, ei, see tekitaks probleeme. Tule parem ise minu juurde.
- Olgu. Kus sa oled? - Ma saadan sulle koordinaadid.
Head aega.
TUALETID
Ma ei tea, mis mul viga on. Ma ei joonudki õieti.
Võib-olla jõid tühja kõhu peale.
Pead end lihtsalt välja magama.
Tubli, tubli.
- Palju parem on. - Jah?
Oh kurat.
MOZI: OLEN MAJA EES
See pole just parim aeg su sõber olla, mis?
Dudi, need mehed, kelle sa meie juurde saatsid, Mozi…
Mida sa Moziga tegid?
Mitte mina. Sina tegid.
Kuidas sa seda müüd?
Tead üldse, kust alustada?
Alustuseks lahkume riigist. Kus meie passid on?
- Põletasin need ära. - On see sinu jaoks mäng?
Erinevalt sinust pole mul midagi kaotada. Pole raha, pole perekonda.
Arvad, et lähen pärast seda kaubamajja turvameheks?
Kui raha on liiga vähe, siis, tead…
Ei, ei. Enam ei otsusta sina.
Taastame nüüd asjade loomuliku käigu. Otsustab see, kelle käes on relv.
Kus mu pass on? On see sul kaasas?
Ütlesin, et põletasin selle ära.
Sa oled väike plika, kes mängib, kui teised tööd teevad.
Sa ei põletanud seda ära ja saan selle kohe niikuinii kätte.
Gali?
Kus Boaz on?
Rahu! Rahune maha!
Rahune maha. Rahune maha.
Kus pass on?
Kas siin? Kus see on?
Ära jama, see on juba tobe. Anna see siia.
Aitab juba.
Sa ei lase mind siin maha.
Ja kui sa oma emast pisutki hoolid…
Ei võta!
MOSKVA RAHVUSVAHELINE LENNUJAAM
Pidime pühapäeval tagasi lendama, aga võtsime varasema lennu.
Ei, kõik on hästi. Räägin, kui kohtume.
Maandume kell kuus, kodus oleme kümne paiku.
Kuidas taimne burger mekib? Küsin talt. Kas sa jääd ööseks meile?
Jääb jah.
Buss sõidab terminali 1B…
ISEKUSTUV SÕNUM…
KIRILL, SEE, MIDA SA OTSID, ON NENDE KÄES,
ILMSELT JÄTKUVALT INDIAS
Viimane hoiatus.
Tel Avivi suunduv lend NY6140.
Palun liikuge viivitamatult lennukisse, värava number on 16.
Neiu, on kõik hästi?
Jah, on küll.
Tõlkinud Triin Jürimaa